|  |
| --- |
| Līgums Nr.\_\_\_\_\_\_\_\_\_\_\_\_\_\_\_\_ |
| par Degvielas tirgotāja pieeju Lauku atbalsta dienesta informācijas sistēmai \_\_\_\_\_\_\_\_\_\_(vieta) |
| 20\_\_\_.gada \_\_\_\_. \_\_\_\_\_\_\_\_\_\_\_. |  |

Lauku atbalsta dienests/ \_\_\_\_\_\_\_\_\_\_\_\_\_\_\_\_\_\_\_ reģionālā lauksaimniecības pārvalde, kas darbojas saskaņā ar \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, tā direktores/ vadītāja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā (turpmāk – LAD), no vienas puses, un

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (juridiskās personas nosaukums, nodokļu maksātāja reģistrācijas numurs, pilnvarotās personas vārds, uzvārds, personas kods)

(turpmāk – Degvielas tirgotājs), no otras puses, abi kopā turpmāk saukti par Pusēm, noslēdz savā starpā šāda satura līgumu:

# I Līguma priekšmets

1. Puses vienojas par kārtību, kādā Degvielas tirgotājam tiek piešķirtas tiesības izmantot LAD informācijas sistēmu (turpmāk – SISTĒMA) tiešsaistes datu pārraides režīmā, izmantojot interneta pārlūkprogrammu, un kārtību, kādā tiek veikta informācijas apmaiņa par lauksaimniecības produkcijas ražotāja iegādāto dīzeļdegvielu.

# II Degvielas tirgotāja autentificēšana

1. Pēc Līguma noslēgšanas, Degvielas tirgotājs LAD iesniedz rakstisku pieprasījumu (***1.pielikums***), lūdzot piešķirt un izsniegt lietotājvārdu/us un paroli/es.
2. Pēc līguma 2.punktā minētā pieprasījuma saņemšanas, LAD 3 (trīs) darba dienu laikā uz Degvielas tirgotāja e-pasta adresi nosūta SISTĒMAS izmantošanai nepieciešamo Degvielas tirgotāja autorizētu lietotāju vārdu/us un paroli/es.
3. Degvielas tirgotāja autentificēšana SISTĒMĀ notiek brīdī, kad Degvielas tirgotāja autorizēts lietotājs korekti ir ievadījis savu lietotājvārdu un paroli.

# III LAD un Degvielas tirgotāja pienākumi un tiesības

1. **LAD pienākumi un tiesības:**
	1. nodrošina Degvielas tirgotāja autorizētiem lietotājiem iespēju nepārtrauktā diennakts režīmā (98% apjomā) pieslēgties SISTĒMAI ar autorizētu datorpieprasījumu, izņemot ārkārtas SISTĒMAS darbības pārtraukumus.
	2. nodot Degvielas tirgotājam SISTĒMAS lietošanas rokasgrāmatu, kas satur SISTĒMAS lietošanas nosacījumus, nosūtot to uz Degvielas tirgotāja norādīto e-pastu/iem. SISTĒMAS lietošanas rokasgrāmata pieejama arī LAD mājas lapā: [www.lad.gov.lv](http://www.lad.gov.lv/).
	3. informē Degvielas tirgotāju par izmaiņām SISTĒMĀ ne mazāk kā 10 (desmit) darba dienas iepriekš pirms izmaiņu veikšanas.
	4. informē elektroniskā veidā Degvielas tirgotāju vismaz 24 (divdesmit četras) stundas iepriekš par plānotajiem pārtraukumiem SISTĒMAS darbībā, norādot datumu, laiku un pārtraukuma ilgumu;
	5. informē Degvielas tirgotāju, ja lauksaimniecības produkcijas ražotājam izsniegtās dīzeļdegvielas daudzuma limits ir pārsniegts;
	6. reģistrē Degvielas tirgotāja autorizēto lietotāju un piešķir SISTĒMAS lietošanas tiesības (t.i. lietotājvārds un parole), 3 (trīs) darba dienu laikā pēc Degvielas tirgotāja rakstiska pieprasījuma saņemšanas (***1.pielikums***). Dienests garantē, ka piešķirtie rekvizīti ir unikāli;
	7. veic paroles nomaiņu 1 (vienas) darba dienas laikā pēc Degvielas tirgotāja pieprasījuma saņemšanas (rakstiski, pa e-pastu vai pieprasījums no SISTĒMAS).
	8. bloķē nekavējoties, bet ne vēlāk kā 1 (vienas) darba dienas laikā Degvielas tirgotāja autorizētajam lietotājam pieeju SISTĒMAI pēc Degvielas tirgotāja rakstiska pieprasījuma saņemšanas par tiesību anulēšanu (***1.pielikums***);
	9. bloķē Degvielas tirgotāja autorizētā lietotāja pieeju SISTĒMAI, ja 5 (piecas) reizes pēc kārtas tiek ievadīta nepareizi autorizētā lietotāja parole;
	10. bloķē Degvielas tirgotāja autorizētā lietotāja pieeju SISTĒMAI bez iepriekšēja brīdinājuma, konstatējot autorizētā lietotāja nesankcionētas darbības;
	11. neizpauž nepiederošām personām Degvielas tirgotāja autorizēto lietotāju informāciju, kas tiek izmantota SISTĒMAS piekļuvei;
	12. vienpusēji pārtrauc līgumu, ja Degvielas tirgotājs nenodrošina SISTĒMAS izmantošanai nepieciešamā lietotājvārda un paroles saglabāšanu un slepenību, neievēro SISTĒMAS lietošanas nosacījumu, kas var apdraudēt SISTĒMAS drošību vai darbību (t.sk. pārkāpj 6.3.apakšpunkta nosacījumus), kā arī Degvielas tirgotājam vairs nav speciālās atļaujas (licences) piegādāt degvielu lauksaimniecības produkcijas ražotājiem.
2. **Degvielas tirgotāja pienākumi un tiesības:**
	1. lieto SISTĒMU atbilstoši līguma mērķim un jēgai, nodrošinot minimālās tehniskās prasības darbam ar SISTĒMU (***2.pielikums***).
	2. izmanto no SISTĒMAS iegūto informāciju tikai savas kompetences ietvaros un pildot normatīvajos aktos paredzēto, kā arī apņemas neizpaust un nenodot iegūto informāciju trešajām personām, to kopējot vai citā veidā, izņemot normatīvajos aktos paredzētajos gadījumos un kārtību;
	3. apņemas strādāt ar SISTĒMU atbilstoši SISTĒMAS lietošanas rokasgrāmatā minētajiem SISTĒMAS lietošanas nosacījumiem un neveikt darbības, kas būtu vērstas uz SISTĒMAS drošības apiešanu, bojāšanu, nelegālu datu vai SISTĒMAS kopēšanu;
	4. apņemas nekavējoties, bet ne vēlāk kā 3 (trīs) darba dienu laikā, rakstiski informēt LAD gadījumos, kad kāds no Degvielas tirgotāja autorizētiem lietotājiem vairs nav Degvielas tirgotāja darbinieks vai autorizētiem lietotājiem vairs nav vajadzības izmantot SISTĒMU, kā arī par jebkurām citām izmaiņām autorizēto lietotāju statusā (***1.pielikums***);
	5. nekavējoties paziņo (rakstiski vai pa e-pastu) LAD, ja Degvielas tirgotāja autorizētā lietotāja parole ir nonākusi vai pastāvējis risks tās nonākšanai citu personu rīcībā;
	6. lūdz (rakstiski vai pa e-pastu) LAD jaunu paroli, ja tā ir nozaudēta, nobloķēta, kļuvusi vai pastāvējis risks, ka tā ir kļuvusi zināma citām personām;
	7. nodrošina normatīvo aktu prasību ievērošanu, jo īpaši:
		1. pirms dīzeļdegvielas izsniegšanas lauksaimniecības produkcijas ražotājam, SISTĒMĀ pārliecināties par dīzeļdegvielas atlikušo daudzumu un izsniegt tikai limita ietvaros;
		2. vienlaicīgi ar dīzeļdegvielas izsniegšanu lauksaimniecības produkcijas ražotājam, nodrošina informācijas ievadīšanu SISTĒMĀ par konkrētajam lauksaimniecības produkcijas ražotājam izsniegto dīzeļdegvielas apjomu;
	8. iepazīstina Degvielas tirgotāja autorizētos lietotājus ar SISTĒMAS lietošanas rokasgrāmatā minētajiem SISTĒMAS lietošanas nosacījumiem un kontrolē nosacījumu ievērošanu no autorizēto lietotāju puses;
	9. pārtrauc līgumu, iepriekš iesniedzot LAD rakstisku pieprasījumu.

# IV Pušu atbildība

1. Puses tiek atbrīvotas no atbildības par pilnīgu vai daļēju līgumā noteikto saistību neizpildi, ja pēc līguma noslēgšanas dienas ir iestājušies nepārvaramas varas (*Force majeure*) apstākļi, kurus nebija iespējams ne paredzēt, ne novērst.
2. Ar nepārvaramas varas apstākļiem jāsaprot dabas stihijas (plūdi, vētras postījumi), katastrofas, streiki, karadarbība vai manevri, sakaru līdzekļu traucējumi, pilnvaroto institūciju izdotie normatīvie akti, kā arī citi tamlīdzīgi apstākļi, kuri tiek klasificēti pēc vispārpieņemtiem standartiem kā nepārvaramas varas apstākļi un kuru dēļ līguma nosacījumu izpilde nav iespējama, un kurus Pusēm nebija iespējas ne paredzēt, ne novērst. Pusei, kura atsaucas uz nepārvaramas varas apstākļiem, ir jāpierāda, ka tai nebija iespēju ne paredzēt, ne novērst radušos apstākļus, kuru sekas, par spīti īstenotajai pienācīgajai rūpībai, nav bijis iespējams novērst.
3. Puse, kuras līguma nosacījumu izpildi ietekmējuši nepārvaramas varas apstākļi, paziņo par to otrai Pusei pēc iespējas īsākā laika periodā par šādu apstākļu iestāšanos un, ja tas ir iespējams, paziņojumam pievieno kompetentu iestāžu apliecinājumu, kas satur minēto apstākļu apstiprinājumu un raksturojumu.
4. LAD atbild par SISTĒMAS darbības pareizību un atbild par SISTĒMĀ konstatēto kļūdu un neprecizitāšu labošanu pēc iespējas īsākā laika posmā.
5. LAD neatbild par Degvielas tirgotāja tiešajiem vai netiešajiem zaudējumiem, kas radušies Degvielas tirgotājam, SISTĒMAS lietošanas, apmācību vai SISTĒMAS nepieejamības dēļ.
6. LAD neatbild par ārkārtas pārtraukumiem SISTĒMAS darbībā, ja tie radušies sakaru traucējumu vai citu no LAD neatkarīgu tehnisko iemeslu dēļ, kā arī negarantē SISTĒMAS darbību, ja Degvielas tirgotājs nenodrošina minimālās tehniskās prasības darbam ar SISTĒMU (***2.pielikums***).
7. LAD neatbild par lauksaimniecības produkcijas ražotājam izsniegtās dīzeļdegvielas noteiktā daudzuma pārsniegšanu.

## V Strīdu atrisināšanas kārtība

1. Puses vienojas, ka visus strīdus un domstarpības, kuras rodas ar šī līguma izpildi, Puses risina pārrunu ceļā, bet, ja vienošanās netiek panākta, tad Puses risina strīdus tiesā saskaņā ar spēkā esošajiem normatīviem aktiem.

# VI Vispārīgie noteikumi

1. Līgums stājas spēkā tā parakstīšanas brīdī un ir noslēgts uz nenoteiktu laiku.
2. Pušu noslēgto līgumu uzskata par pārtrauktu ar datumu, kas norādīts Degvielas tirgotāja rakstiskā pieprasījumā. Ja Pušu noslēgtais līgums tiek pārtraukts pēc LAD iniciatīvas, tad līgumu uzskata par pārtrauktu ar datumu, kas norādīts LAD paziņojumā par līguma pārtraukšanu.
3. Visa informācijas apmaiņa, kas attiecas uz līguma nosacījumu īstenošanu tiek veikta elektroniskā formā (izņemot 2.punktu, 5.6., 5.8., 6.4.un 6.9.apakšpunktus) uz Pušu norādītajām e-pasta adresēm.
4. Visi līguma grozījumi un papildinājumi noformējami rakstveidā un stājas spēkā, kad tos ir parakstījušas abas Puses.
5. Līgums ir sagatavots 2 (divos) identiskos eksemplāros kopā uz 5 (piecām) lapām, tai skaitā ar 2 (diviem) pielikumiem - ***1.pielikums*** „*Degvielas tirgotāja autorizēto lietotāju reģistrācijas/ izmaiņu pieprasījums”* un***2.pielikums*** „*Minimālās tehniskās prasības darbam ar SISTĒMU”*kopā uz 2 (divām) lapām.
6. Abiem līguma eksemplāriem ir vienāds juridisks spēks. Viens eksemplārs glabājas pie LAD, otrs – pie Degvielas tirgotāja.

# VII Pušu adreses un rekvizīti

|  |  |
| --- | --- |
| **Lauku atbalsta dienests** | **Degvielas tirgotājs** |
|  | Nosaukums: \_\_\_\_\_\_\_\_\_\_\_\_\_\_\_\_\_ |
| Adrese: \_\_\_\_\_\_\_\_\_\_\_\_\_\_\_\_\_\_\_\_ | Adrese: \_\_\_\_\_\_\_\_\_\_\_\_\_\_\_\_\_\_\_\_ |
|  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Reģ.nr. \_\_\_\_\_\_\_\_\_\_\_\_\_\_\_\_\_\_\_\_ | Reģ.nr. \_\_\_\_\_\_\_\_\_\_\_\_\_\_\_\_\_\_\_\_\_ |
| \_\_\_\_\_\_\_\_\_\_\_\_\_\_\_\_\_\_\_\_ /\_\_\_\_\_\_\_\_\_\_\_\_\_\_ / | \_\_\_\_\_\_\_\_\_\_\_\_\_\_\_\_\_\_\_ /\_\_\_\_\_\_\_\_\_\_\_\_\_\_/ |
|   *(paraksts) (atšifrējums)* z.v. |   *(paraksts) (atšifrējums)* z.v. |

**1.pielikums**

*pie 20\_\_.gada \_\_.\_\_\_\_\_\_\_\_\_*

*Līguma Nr.\_\_\_\_\_\_\_\_\_\_\_\_\_\_*

**DEGVIELAS TIRGOTĀJA AUTORIZĒTO LIETOTĀJU**

**REĢISTRĀCIJAS/ IZMAIŅU PIEPRASĪJUMS**

Degvielas tirgotāja organizācijas nosaukums \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Degvielas tirgotāja juridiskā adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ar šo Degvielas tirgotājs nosaka/maina/anulē lietotājus, kuri ir/ bija tiesīgi veikt Degvielas tirgotāja vārdā

darbības SISTĒMAS ietvaros (Degvielas tirgotāja autorizētie lietotāji).

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Nr.****p.k.** | Degvielas tirgotāja autorizētā lietotāja nosaukums/adrese | **Lietotāja vārds 1** | **E-pasta adrese** | **Telefons2** | **Lietotāja lomu saīsinājums3** | **Piešķirt4** | **Mainīt4** | **Anulēt4** |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |

*1 Aizpildīt tikai gadījumos, kad tiek mainītas vai anulētas lomas.*

2 *Lūdzu norādiet DUS tālruņa nummuru kontaktiem.*

3 *SISTĒMU lietotāju iespējamās lomas:*

* **Operators (OS):**
* Tiesības reģistrēt darījumu;
* Tiesības atcelt rezervāciju savas filiāles ietvaros;
* Tiesības redzēt darījumu savas filiāles ietvaros.
* **Administrators (AD):**
* Tiesības atcelt darījumu;
* Tiesības koriģēt darījumu.
* **Skatītājs (SK):**
* Tiesības redzēt darījumu sarakstu;
* Tiesības redzēt klienta bilanci.

Katrs sistēmas lietotājs var darboties vienā vai vairākās lomās.

4*Lūdzu norādiet tikai vienu atbilstošo darbību.*

Degvielas tirgotāja vārdā:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vārds, uzvārds, amats

**NB! Lūdzu, aizpildiet veidlapu datordrukā (vai drukātiem burtiem).**

|  |  |
| --- | --- |
| **Lauku atbalsta dienests** | **Degvielas tirgotājs** |
| \_\_\_\_\_\_\_\_\_\_\_\_\_\_\_\_\_\_\_\_ /\_\_\_\_\_\_\_\_\_\_\_\_\_\_\_ / | \_\_\_\_\_\_\_\_\_\_\_\_\_\_\_\_\_\_\_\_\_\_ /\_\_\_\_\_\_\_\_\_\_\_\_\_\_\_/ |
|   *(paraksts) (atšifrējums)* z.v. |   *(paraksts) (atšifrējums)* z.v. |

#### *2.pielikums*

*pie 20\_\_.gada \_\_.\_\_\_\_\_\_\_\_\_*

*Līguma Nr.\_\_\_\_\_\_\_\_\_\_\_\_\_\_*

**MINIMĀLĀS TEHNISKĀS PRASĪBAS**

**DARBAM AR SISTĒMU**

1. Jānodrošina darba stacijas platjoslas pieslēgums internetam (patstāvīgs pieslēgums, lejupvirziena datu pārraides ātrums ir ne mazāks par 256 Kbit/s un augšupvirziena datu pārraides ātrums ir ne mazāks par 128 Kbit/s) un piekļuve elektroniskajam pastam.
2. SISTĒMA darbojas, izmantojot šādas pārlūkprogrammas:
	* **Mozilla Firefox** 8.0 vai jaunāks;
	* [**Internet Explorer**](http://www.microsoft.com/windows/downloads/ie/getitnow.mspx) 7.0 vai jaunāks.

|  |  |
| --- | --- |
| **Lauku atbalsta dienests** | **Degvielas tirgotājs** |
| \_\_\_\_\_\_\_\_\_\_\_\_\_\_\_\_ /\_\_\_\_\_\_\_\_\_\_\_\_\_\_\_\_\_\_ / | \_\_\_\_\_\_\_\_\_\_\_\_\_\_\_\_\_\_\_ /\_\_\_\_\_\_\_\_\_\_\_\_\_\_\_/ |
|   *(paraksts) (atšifrējums)* z.v. |   *(paraksts) (atšifrējums)* z.v. |